पूर्व राजपरिवार के किले पर कब्जा बता रहे पक्ष ने पूजा करने गई महिलाओं को किया बंद, विरोध में आए 6 गांव
रानोलीस्थित श्यामगढ़ किले की संपति का विवाद गहरा गया है। पूर्व राजपरिवार ने आरोप लगाया कि एक महिला वकील ने फर्जी तरीके से संपति का बेचान कर दिया। रानोली थाने में भी मुकदमा दर्ज है।
रविवार को विवाद बढ़ गया। किले में चामुंडा माता का मंदिर है। रविवार को 10-15 महिलाएं पूजा करने किले में गई। आरोप है कि किले पर कब्जा जताने वाले 20-25 लोगों ने महिलाओं को किले में बंद कर दिया। दरवाजा नहीं खोलने पर महिलाएं किले की छत पर चढ़ गई। घटना का पता चला तो बड़ी संख्या में ग्रामीण किले के बाहर एकत्रित हो गए। रानोली पुलिस मौके पर पहुंची। करीब एक घंटे बाद महिलाओं को बाहर निकाला। ग्रामीण प्रदर्शन करने लगे। रात को पुलिस की मौजूदगी में ग्रामीण धरने पर बैठे रहे। सोमवार को आस पास के आधा दर्जन गांवों के ग्रामीण भी किले के बाहर एकत्रित हो गए। ग्रामीणों ने प्रशासन के खिलाफ जमकर नारेबाजी की। ग्रामीणों ने आरोप लगाया कि किले पर भूमाफियाओं की ओर से जबरन कब्जा किया गया है। भूमाफियाओं काे गिरफ्तार किया जाए। सोमवार शाम को एसडीएम सिराज अली जैदी ने किले की संपति के लिए रानोली थानाधिकारी महेंद्र कुमार को रिसीवर नियुक्त कर दिया।
विवाद में मौके पर मौजूद ग्रामीण।
{पुलिस पर अनदेखी का आरोप
श्यामगढ़के पूर्व राजपरिवार के प्रभान प्रताप सिंह ने आरोप लगाया कि एक महीने पहले रानोली थाने में मामला दर्ज कराया गया था। लेकिन पुलिस ने अनदेखी की। इसके चलते रविवार को गांव की महिलाअों को अभद्रता का सामना करना पड़ा। तीन फरवरी को प्रभान प्रताप सिंह ने मामला दर्ज कराया कि वह मंसूरी, उत्तराखंड में रहते हैं। किला संपति की देखरेख नरोत्तम पारीक करते है। एक फरवरी को उन्हें जानकारी मिली की 20-25 लोगों ने किले का ताला तोड़कर प्रवेश कर लिया है। इसके बाद प्रभान प्रताप सिंह श्यामगढ़ आए और ग्रामीणों के साथ किले में गए तो वहां कब्जा बताने वाले लोगों ने उनके साथ बदसलूकी की।
{राततक चली पुलिस की कार्रवाई
सीकरएसडीएम शिराज अली जैदी ने बताया कि किले की संपति की देखरेख के लिए रानोली एसएचओ महेंद्र कुमार को रिसीवर नियुक्त कर दिया। एसएचओ महेंद्र कुमार ने रिपोर्ट दी कि दोनों पक्षों के बीच मामला गंभीर है। जान माल की हानि हो सकती है। रिसीवरी के आदेश के बाद रात को सीओ ग्रामीण मोहम्मद अयूब पुलिस जाब्ते के साथ किले पर पहुंचे। देर रात तक कार्रवाई जारी रही। पुलिस ने रात को किले में घुसे 20-25 लोगों को सामान सहित बाहर निकाला। रात तक किले पर सीज कार्रवाई जारी रही। सीओ ग्रामीण मोहम्मद अयूब ने बताया वकील वी प्रभा के खिलाफ किले की संपति फर्जी तरीके से बेचने का मुकदमा दर्ज है। जिसकी पुलिस जांच कर रही है।
प्रभान प्रताप सिंह ने बताया कि करीब तीस साल पहले उनके दादा प्रतापभान प्रकाश सिंह के साथ दिल्ली में एक वकील वी प्रभा काम करती थी। प्रताप भान प्रकाश सिंह भी वकील थे। दादा की मौत के बाद वकील वी प्रभा ने फर्जी तरीके से किले की संपति वसीयत को अपने नाम से करा लिया। इस पर उनके पिता प्रभाकर प्रताप सिंह ने दिल्ली हाइकोर्ट में संपति की फर्जी वसीयत को लेकर आपत्ति जाहिर की। इस पर हाईकोर्ट ने मामले को विचाराधीन रखा और कहा कि जब तक मामले का फैसला नहीं होता है। तब तक किले की संपति की देखरेख पूर्व राजपरिवार करेेगा। करीब 30 साल से न्यायालय में मामला विचाराधीन चल रहा है। प्रभान प्रताप सिंह ने आरोप लगाया कि 31 जनवरी को फर्जी तरीके से वी प्रभा ने किले की संपति को चिराणा निवासी राजेश राव फरीदाबाद निवासी जयदीप सागवान को बेचान कर दिया। जिन्होंने अपने 20-25 लोगों के जरिए किले की संपति पर कब्जा कर लिया।
किला संपति के मामले मेंं सोमवार को पलासरा, राजपुरा, गुढाकला, धोकर, जोरावरा सहित कई गांवों के लोग श्यामगढ़ में प्रदर्शन में शामिल रहे। इस दौरान गांवों का बाजार बंद रहा। प्रदर्शन में राजपुरा सरपंच नीतू गुर्जर, पूर्व सरपंच गिरधारी लाल, जस्सूपुरा सरपंच जितेंद्र सिंह, पिपराली के पूर्व प्रधान धन्नालाल गुर्जर सहित कई जनप्रतिनिधि शामिल रहे।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva